ગુજરાત મેરીટાઇમ બોર્ડ દ્વ્રારા સુરત જિલ્લાના ચોર્યાસી તાલુકાનાં હજીરા ગામ ખાતે આવેલ દરિયાની જમીન શેલ ગૃપને મલ્ટી કાર્ગો પોર્ટ અને એલએનજી ટર્મિનલ બનાવવા માટે ૧૯૯૯માં આપેલ હતી. જે માટે શેલ દ્વારા પર્યાવરણીય સંમતિ પત્ર ૨૦૦૩માં લેવાયેલ હતું. એલએનજી ટર્મિનલનું નિર્માણ શેલ દ્વારા થયેલ હતું પરંતુ કાર્ગો પોર્ટનું કામ પૂરું કરવામાં આવેલ ન હતું. ૨૩૧ હેક્ટર વિસ્તાર રેક્લેમેશનની પરમીશન લેવાયેલ હતી. અને તે માટે લેવાયેલ ૨૦૦૩ના પર્યાવરણીય સંમતિ પત્રની મર્યાદા ૫ વર્ષ પૂરી થઈ ગઈ હતી.